**ZÁPISNICA**

**z mimoriadneho zasadnutia obecného zastupiteľstva v Hubošovciach zo dňa 13.6.2011**

 **Prítomní:**

 Starostka obce : Katarína Škvarlová

 Poslanci OZ : Igor Goč, Jozef Guman, Anton Urban,

 Ľudmila Mikolajová, B.c., Mária Smolková, Ing.

 Hostia : Anna Kazimírová, Viktor Kazimír, Martin Mizerák, Vladimír Vojtko,

 Jozef Sedlák, Miroslav Baláž

**Program:**

1. Otvorenie

2. Návrh na odkúpenie pozemkov pod novovybudovanou MK - Poľová

3. Návrh na uznesenie

4. Záver

**K bodu 1: Otvorenie**

 Zasadnutie OZ otvorila a  prítomných privítala starostka obce Katarína Škvarlová. Skonštatovala , že OZ je uznášaniaschopné, preto prítomných poslancov aj pozvaných hostí – občanov obce , majiteľov dotknutých pozemkov oboznámila s jediným bodom programu rokovania a to je odkúpenie časti parciel zo strany obce od občanov tak, aby pozemok pod novopostavenou cestou bol právne vysporiadaný a obec mohla žiadať zazmluvnené finančné prostriedky od PPA. Starostka oboznámila všetkých majiteľov so zastavanou  výmerou cesty na ich pozemkoch. Výmery zastavaných plôch sú podľa porealizačného zamerania cesty nasledovné :

Rímsko- katolícka cirkev , farnosť Hubošovce - 35 m2

Anna Kazimírová - 42 m2, Mizeráková Ľudmila - 29 m2, Sedlák Jozef - 4 m2,

 Baláž Miroslav – 297 m2, Vojtková Mária – 20 m2

Starostka oboznámila prítomných s návrhom ceny pre Rímsko-katolícku cirkev a to 1 Euro za m2. Táto cena bola so strany cirkvi predbežne akceptovaná.

Diskusia :

Všetci poslanci zhodne konštatovali , že je potrebné, aby si majitelia pozemkov uvedomili, že sa jedná o verejný záujem a prispôsobili tomu svoje oprávnené finančné nároky. Po širokej diskusii sa majitelia vyjadrili nasledovne :

* 2 -

Pani Anna Kazimírová povedala, že je dobré, že sa v tejto lokalite cesta vybudovala a svoj podiel ponúka na predaj za 1 Euro za m2. Pán Jozef Sedlák sa vyjadril, že má najmenší podiel a že ho celý ponúka za 1 Euro. Pán Mizerák v zastúpení svojej manželky Ľudmily povedal, že finančnú náhradu takisto nepožaduje, nech je len symbolická 1 Euro , ale nech obec na svoje náklady vhodne upraví okolie pozemku vysypaním kameňa . Pán Vladimír Vojtko v zastúpení svojej manželky povedal, že nevyžaduje náhradu za zastavaný pozemok, ale došlo k zničeniu časti úrody na pozemku, takže požaduje sumu 1 Euro za m2. Pán Miroslav Baláž argumentoval tým , že plocha o ktorú sa jeho pozemok zmenšil je najväčšia tak žiada obec o sumu 3,50 Eura za m2. Po vypočutí si jednotlivých ponúk poslanci jednohlasne prijali tento návrh na uznesenie :

**K bodu 3 : Návrh na uznesenie**

Na mimoriadnom zasadnutí Obecného zastupiteľstva bolo prijaté a schválené nasledovné uznesenie :

**Uznesenie z  mimoriadneho zasadnutia OZ obce Hubošovce konaného dňa 13.6.2011**

Obecné zastupiteľstvo v Hubošovciach na svojom mimoriadnom zasadnutí prerokovalo:

1. Návrh na odkúpenie pozemkov pod novovybudovanou MK - Poľová

**Uznesenie č. 20:**

 **Obecné zastupiteľstvo v Hubošovciach s ch v a ľ u j e :**

 **Odkúpenie pozemkov pod MK Poľová v rozsahu určenom overeným geometrickým plánom podľa parcelných čísel zapísaných na listoch vlastníctva podľa Správy katastra od týchto vlastníkov a v nasledovnej cene :**

**Predavajúci : Výmera : Celková suma:**

**Rímskokatolícka cirkev farnosť Hubošovce 35 m2 35 Eur**

**Anna Kazimírová 42 m2 42 Eur**

**Ľudmila Mizeráková 29 m2 1 Euro**

**Jozef Sedlák 4 m2 1 Euro**

**Miroslav Baláž 297 m2 1 039 Eur**

**Vojtková Mária 20 m2 20 Eur**

Termín : do kolaudácie stavby- rok 2011

 Zodpovedá: starostka obce,OZ

Hlasovanie:

|  |  |  |
| --- | --- | --- |
| **Za návrh** | **Proti návrhu** | **Zdržal sa hlasovania** |
| Igor Goč |  |  |
| Jozef Guman |  |  |
| Mikolajová Ľudmila, Bc. |  |  |
| Smolková Mária, Ing. |  |  |
| Anton Urban |  |  |

Prijatím uvedeného uznesení bolo mimoriadne zasadnutie OZ v Hubošovciach ukončené.

**K bodu 4 : Záver**

Starostka obce na záver poďakovala všetkým za 100 % účasť a za zodpovedný prístup k veciam verejným.

 Katarína Škvarlová

 starostka obce

 Jozef Guman

 Anton Urban

 overovatelia zápisnice

**Obec – Obecný úrad Hubošovce, Hubošovce 136, 082 66 Uzovce**

 **Výpis z uznesenia**

Mimoriadneho zasadania Obecného zastupiteľstva v Hubošovciach konaného dňa : 13.6.2011 o 19.30 hod. v zasadačke Ocú

**Uznesenie č. 20:**

 **Obecné zastupiteľstvo v Hubošovciach s ch v a ľ u j e :**

 **Odkúpenie pozemkov pod MK Poľová v rozsahu určenom overeným geometrickým plánom podľa parcelných čísel zapísaných na listoch vlastníctva podľa Správy katastra od týchto vlastníkov a v nasledovnej cene :**

**Predavajúci : Výmera : Celková suma:**

**Rímskokatolícka cirkev farnosť Hubošovce 35 m2 35 Eur**

**Anna Kazimírová 42 m2 42 Eur**

**Ľudmila Mizeráková 29 m2 1 Euro**

**Jozef Sedlák 4 m2 1 Euro**

**Miroslav Baláž 297 m2 980 Eur**

V Hubošovciach dňa: 17.2.2011 Katarína Škvarlová

 Starostka obce